Tamiḍrant timenna s wazal-is, acku ad aɣ-d-sebyen aḍris am usekkir n wawal yettwannan deg ukatar n usiweḍ. Emile Benveniste yesbadu-d timenna deg ukatar alɣiwan n usbeddi-ines2. Timenna d tiggin deg tiddin n tutlayt seg usekkir iman n usemres 3. Asekkir-agi n tmenna d attekki n snat n tummanin, yiwet d tin ad yesnulfun inaw ma d tayeḍ iwumi yettwanna. Benveniste isbeyn-d belli taɣawsa n tezrawt n tmenna  d asekkir ad isnulfun tinawt mačči d aḍris n tinawt 4. Ayen iwumi yefka azal ihi  d asekkir s timmad-is id yesnulfan inaw yettwannan], tignatin anida id yettwanna d wallalen n keffu 5. Amaru ad yesmiwer timeẓra yemgaraden ad t-yeǧǧen ad yakez asekkir-agi n tmenna: imqimen udmawanen d yemqimen imeskanen, talɣiwin n wakud d teskar talɣiwin ( adduden n umsifaḍ ).